
RAPORT  
asupra proiectului de Lege pentru aprobarea Ordonanţei de urgenţă a Guvernului nr. 39/2012 privind trecerea unor imobile în proprietatea publică a statului
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 39/2012 privind trecerea unor imobile în proprietatea publică a statului, trimis cu adresa PL-x 457 din 12 noiembrie 2012, înregistrat sub nr. 31/890 din 14 noiembrie 2012.   
Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a adoptat această iniţiativă legislativă, ca urmare a depăşirii termenului de adoptare, potrivit art.115 alin.(5) din Constituţia României, republicată.

Consiliul Legislativ, prin avizul nr. 530 din 4 iulie 2012, a avizat favorabil proiectul de lege.

Proiectul de lege are ca obiect de reglementare aprobarea Ordonanţei de urgenţă în sensul trecerii în proprietatea publică a statului, fără plată, a imobilelor proprietate a Comisiei Naţionale a Valorilor Mobiliare ale căror date de identificare sunt prevăzute în anexa actului normativ.

În conformitate cu prevederile art. 61 din Regulamentul Camerei Deputaţilor, republicat, Comisia juridică, de disciplină şi imunităţi  a examinat iniţiativa legislativă, în şedinţa din 12 februarie 2013. 
La lucrările şedinţei au fost prezenţi 16 deputaţi din totalul de 27 membri ai Comisiei juridice, de disciplină şi imunităţi.

La dezbateri au participat, în calitate de invitaţi, din partea Comisiei Naţionale a Valorilor Mobiliare doamna Carmen Eugenia Negoiţă, preşedinte, domnul Gheorghe Marcu, vicepreşedinte, iar din partea Ministerului Finanţelor Publice a participat domnul Florin Laurenţiu Dăncău, consilier superior.
În urma examinării iniţiativei legislative, a expunerii de motive, a avizului Consiliului Legislativ, precum şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 39/2012 privind trecerea unor imobile în proprietatea publică a statului, cu amendamentele admise, care sunt redate în Anexa la prezentul raport.
În raport cu obiectul şi conţinutul reglementării, proiectul de lege face parte din categoria legilor organice.
 
 
                 PREŞEDINTE,                                                             SECRETAR,

   
                      Bogdan Liviu CIUCĂ                                         Theodor-Cătălin NICOLESCU
 Consilier, 
 Roxana David
 Anexă

	Nr.  crt.
	Text Senat
	Text Ordonanţei de urgenţă a Guvernului nr. 39/2012
	Amendamente
	Motivare

	1
	Lege pentru aprobarea Ordonanţei de urgenţă a Guvernului nr. 39/2012 privind trecerea unor imobile în proprietatea publică a statului

	
	Nemodificat
	

	2
	Articol unic.- Se aprobă Ordonanţa de urgenţă a Guvernului nr. 39 din 4 iulie 2012 privind trecerea unor imobile în proprietatea publică a statului, publicată în Monitorul Oficial al României, Partea I, nr. 447 din 4 iulie 2012.

	
	Nemodificat
	

	3
	
	Ordonanţă de urgenţă a Guvernului privind trecerea unor imobile în proprietatea publică a statului


	Nemodificat
	

	4
	
	Art.1.- (1) La data intrării în vigoare a prezentei ordonanţe de urgenţă, se aprobă trecerea în proprietatea publică a statului, fără plată, a imobilelor proprietate a Comisiei Naţionale a Valorilor Mobiliare ale căror date de identificare sunt prevăzute în anexa care face parte integrantă din prezenta ordonanţă de urgenţă.


	Nemodificat
	

	
	
	(2) Imobilele prevăzute la alin. (1) sunt date în administrarea Comisiei Naţionale a Valorilor Mobiliare.


	(2) Imobilele prevăzute la alin. (1) sunt date în administrarea Comisiei Naţionale a Valorilor Mobiliare şi în folosinţa gratuită a acesteia.

Autor: Comisia juridică, de disciplină şi imunităţi

	

	5
	
	Art.2.- Comisia Naţională a Valorilor Mobiliare va actualiza inventarul bunurilor proprietate publică a statului, prevăzute la art.1, în termen de 30 de zile de la data intrării în vigoare a prezentei ordonanţe de urgenţă.
	Nemodificat

